PATVIRTINTA

Švenčionių rajono socialinių paslaugų centro direktoriaus

2024 m. kovo d. įsakymu Nr. V-

**ŠVENČIONIŲ RAJONO SOCIALINIŲ PASLAUGŲ CENTRO KORUPCIJOS PREVENCIJOS TVARKOS APRAŠAS**

**I SKYRIUS**

**BENDROSIOS NUOSTATOS**

1. Švenčionių rajono socialinių paslaugų centro (toliau – Centras) korupcijos prevencijos tvarkos aprašas (toliau – Aprašas) reglamentuoja korupcijos prevencijos priemones, korupcijos prevencijos proceso organizavimą, korupcijos prevencijos priemonių įgyvendinimo koordinavimą bei kontrolę Centre.
2. Apraše vartojamos sąvokos:
   1. **Korupcijos pasireiškimo tikimybė** – prielaida, kad Švenčionių rajono socialinių paslaugų centre, įgyvendinant jiems nustatytus uždavinius, gali kilti pavojus pasireikšti korupcijai padarant korupcinio pobūdžio nusikalstamas ir kitas su korupcija susijusias veikas.
   2. **Korupcija** – Centro darbuotojo tiesioginis ar netiesioginis siekimas, reikalavimas ar priėmimas turtinės ar kitokios asmeninės naudos sau ar kitam asmeniui už atlikimą ar neatlikimą veiksmų pagal einamas pareigas, taip pat Centro darbuotojo veiksmai ar neveikimas, siekiant, reikalaujant turtinės ar kitokios asmeninės naudos sau ar kitam asmeniui ar šią naudą priimant, taip pat tiesioginis ar netiesioginis siūlymas ar suteikimas Centro darbuotojui turtinės ar kitokios asmeninės naudos už atlikimą ar neatlikimą veiksmų pagal asmens einamas pareigas, taip pat tarpininkavimas, darant šioje dalyje nurodytas veikas.
3. Kitos Apraše vartojamos sąvokos suprantamos taip, kaip jos apibrėžtos Lietuvos Respublikos korupcijos prevencijos įstatyme ir kituose teisės aktuose.

**II SKYRIUS**

**KORUPCIJOS PREVENCIJOS PRIEMONĖS**

1. Švenčionių rajono socialinių paslaugų centro korupcijos prevencijos priemonės yra šios:
   1. veiklos sričių, kuriose yra didelė korupcijos pasireiškimo tikimybė, nustatymas, analizė ir vertinimas;
   2. korupcijos prevencijos programos ir jos įgyvendinimo priemonių plano sudarymas, vykdymo koordinavimas ir kontrolė;
   3. informacijos apie asmenis, įgaliotus vykdyti korupcijos prevenciją ir jos kontrolę;
   4. visuomenės informavimas.

**III SKYRIUS**

**KORUPCIJOS PREVENCIJOS PROCESO ORGANIZAVIMAS**

1. Švenčionių rajono socialinių paslaugų centre asmenys, įgalioti vykdyti korupcijos prevenciją ir jos kontrolę koordinuoja ir kontroliuoja korupcijos prevencijos priemonių įgyvendinimą Centre.

**IV SKYRIUS**

**VEIKLOS SRIČIŲ, KURIOSE YRA DIDELĖ KORUPCIJOS PASIREIŠKIMO TIKIMYBĖ, ANALIZĖ IR VERTINIMAS**

1. **Korupcinio pobūdžio** **nusikalstamos veikos yra šios**: kyšininkavimas, tarpininko kyšininkavimas, papirkimas, kitos nusikalstamos veikos, jei jos padarytos teikiant viešąsias paslaugas, siekiant sau ar kitiems asmenims naudos – piktnaudžiavimas tarnybine padėtimi ar įgaliojimų viršijimas, piktnaudžiavimas oficialiais įgaliojimais, dokumentų ar matavimo priemonių suklastojimas, sukčiavimas, turto pasisavinimas ar išvaistymas, tarnybos paslapties atskleidimas, komercinės paslapties atskleidimas, tyčinis neteisingų dokumentų apie pajamas ar turtą pateikimas, nusikalstamu būdu įgytų pinigų ar turto legalizavimas, kitos nusikalstamos veikos, kai tokių veikų padarymu siekiama ar reikalaujama kyšio, papirkimo ar nuslėpti ir užmaskuoti kyšininkavimą ar papirkimą.
2. Siekiant užtikrinti efektyvią korupcijos prevenciją, Centre atliekama veiklos sričių, kuriose yra korupcijos pasireiškimo tikimybė, analizė ir vertinimas:
   1. viešųjų pirkimų procedūrų organizavimas ir vykdymas;
   2. teisės aktais pavestų funkcijų įgyvendinimas;
   3. įstaigos biudžeto lėšų naudojimas;
   4. darbuotojų personalo formavimas.
3. Centre įgalioti vykdyti korupcijos prevenciją ir jos kontroję asmenys, pateikia Centro vadovui siūlymus ir, vadovaudamiesi korupcijos pasireiškimo tikimybės nustatymo kriterijais, parengia priemonių planą veiklos sritims atlikti analizę ir įvertinti  iki einamųjų metų pabaigos.
4. Veiklos analizė ir vertinimas atliekami kiekvienų metų IV ketvirtį.
5. Veiklos analizę ir vertinimą Centre atlieka asmenys,  įgalioti vykdyti korupcijos prevenciją ir jos kontrolę.
6. Įgalioti asmenys pateikia Centro veiklos sričių, kuriose egzistuoja korupcijos pasireiškimo tikimybė, nustatymo ir vertinimo aprašymus Centro vadovui, kuris ne vėliau kaip per mėnesį priima sprendimus dėl pateiktos informacijos bei siūlymų įgyvendinimo.

**V SKYRIUS**

**ANTIKORUPCIJOS PREVENCIJOS  PROGRAMOS, JOS ĮGYVENDINIMO PRIEMONIŲ PLANO SUDARYMAS, VYKDYMO KOORDINAVIMAS IR KONTROLĖ**

1. Korupcijos prevencijos programos priemonių planai tvirtinami Centro vadovo įsakymu.
2. Programos priemonių įgyvendinimas ir kontrolė vertinami pagal šiuos rodiklius:
   1. atliktų korupcijos pasireiškimo tikimybės vertinimų skaičių;
   2. asmenų, pranešusių apie korupcinio pobūdžio teisės pažeidimus, skaičius;
   3. ištirtų pažeidimų, susijusių su korupcija, skaičių;
   4. įvykdytų ir neįvykdytų korupcijos prevencijos priemonių skaičių;
   5. priimtų pasiūlymų dėl korupcijos prevencijos skaičių.
3. Korupcijos prevencijos programos priemonių vykdytojai kiekvienais metais iki sausio 20 dienos pateikia analizę už programos priemonių įgyvendinimo organizavimą ir kontrolę atsakingiems asmenims, bendruomenei.
4. Korupcijos prevencijos programos priemonių planas ir analizė skelbiami Centro internetinėje svetainėje.

**VI SKYRIUS**

**INFORMACIJA APIE ASMENIS, ĮGALIOTUS VYKDYTI KORUPCIJOS PREVENCIJOS PROGRAMĄ**

1. Informaciją apie asmenis, įgaliotus vykdyti korupcijos prevencijos programą ir jos priemones, teikia Korupcijos prevencijos įstatymo 9 straipsnyje nurodytais pagrindais.

**VII SKYRIUS**

**BAIGIAMOSIOS NUOSTATOS**

1. Šio Aprašo nuostatas įgyvendina Švenčionių rajono socialinių paslaugų centro darbuotojai.
2. Šio Aprašo nuostatų įgyvendinimą koordinuoja ir kontroliuoja Švenčionių rajono socialinių paslaugų centro vadovas.

\_\_\_\_\_\_\_\_\_\_\_\_\_\_\_